CELEX: 31996R0205
Language: sl
Date: 1996-02-02 00:00:00
Title: Uredba Komisije (ES) št. 205/96 z dne 2. februarja 1996 o spremembi Uredbe (EGS) št. 1538/91 ki uvaja podrobna pravila za izvajanje Uredbe (EGS) št. 1906/90 o nekaterih standardih trženja za perutninsko meso

Pomembno pravno obvestilo

|

31996R0205

Uradni list L 027 , 03/02/1996 str. 0006 - 0006

		Uredba Komisije (ES) št. 205/96z dne 2. februarja 1996o spremembi Uredbe (EGS) št. 1538/91 ki uvaja podrobna pravila za izvajanje Uredbe (EGS) št. 1906/90 o nekaterih standardih trženja za perutninsko mesoKOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Uredbe Sveta (EGS) št. 1906/90 z dne 26. junija 1990 o nekaterih standardih trženja za perutninsko meso [1], kakor je bila nazadnje spremenjena z Uredbo (ES) št. 3204/93 [2], in zlasti člena 9 Uredbe,ker Uredba Komisije (EGS) št. 1538/91 [3], kakor je bila nazadnje spremenjena z Uredbo (ES) št. 2390/95 [4], določa podrobna pravila za izvajanje standardov trženja za perutninsko meso;ker naj se določbe o nadzoru vsebnosti vode zamrznjenih in hitro zamrznjenih piščancev prilagodijo glede na pogostost kontrol, ki jih opravljajo pristojni organi ali se opravljajo pod njihovim nadzorom, in glede na stroške, ki jih v določenih primerih prevzame industrija; ker naj se rezultati teh kontrol dajo na voljo nacionalnim referenčnim laboratorijem in referenčnim laboratorijem Skupnosti v nadaljnje ovrednotenje in naj jih pregleda Upravni odbor;ker so ukrepi, predvideni s to uredbo, v skladu z mnenjem Upravljalnega odbora za perutninsko meso in jajca;SPREJELA NASLEDNJO UREDBO:Člen 1Člen 14(a) Uredbe (EGS) št. 1538/91 se spremeni:1. v odstavku 4 se besede "na štirinajst dni" nadomestijo z "vsaka dva meseca";2. v odstavku 5 se doda naslednji pododstavek:"V vseh primerih, kadar se domneva, da serija zamrznjenih ali hitro zamrznjenih piščancev ni bila v skladu s to uredbo, se s testiranjem pri minimalni pogostosti kontrol iz odstavka 4 nadaljuje šele takrat, ko pokažejo negativne rezultate tri zaporedne kontrole, ki jih je treba opraviti v skladu s Prilogami V ali VI z naključno vzetimi vzorci iz treh različnih dnevnih proizvodenj v roku največ štirih tednov. Stroške teh kontrol plača zadevna klavnica.";3. Naslednji odstavek 12(a) se vstavi za odstavkom 12:"12(a) Pristojni organi držav članic nemudoma obvestijo zadevni nacionalni referenčni laboratorij o rezultatih kontrol, ki jih opravijo sami ali se opravijo pod njihovim nadzorom.Nacionalni referenčni laboratoriji vsakih šest mesecev pošljejo te podatke referenčnemu laboratoriju Skupnosti v nadaljnje ocenjevanje in razpravo, o katerih razpravlja referenčni laboratorij Skupnosti z nacionalnimi referenčnimi laboratoriji vsaj enkrat na leto. Ugotovitve se predložijo v obravnavo Upravljalnemu odboru v skladu s členom 18 Uredbe (EGS) št. 2777/75."Člen 2Ta uredba začne veljati 1. marca 1996.Ta uredba je v celoti zavezujoča in se neposredno uporablja v vseh državah članicah.V Bruslju, 2. februarja 1996Za KomisijoFranz FischlerČlan Komisije[1] UL L 173, 6.7.1990, str. 1.[2] UL L 289, 24.11.1993, str. 3.[3] UL L 143, 7.6.1991, str. 11.[4] UL L 244, 12.10.1995, str. 60.--------------------------------------------------